Казвам се Лидия Уинтърс и съм Mojang брандов директор, където ние създаваме играта Minecraft.
Това, което най-много харесвам в Minecraft е изследването. Обичам приключенията в пещери и възможността
да открия интересни неща там. Като човек, който не е програмист, се вълнувам когато преминавам през уроците
в Minecraft и всъщност се научавам да програмирам.
В последното ниво бяха нужни много "придвижи напред" блокове. По-лесно ще е да кажем на компютъра
да повтори командата 4 пъти. За разлика от нас, компютрите са много добри в повтарянето на командите
с циклите за повторение. Когато строим в Minecraft, ние използваме циклите за повторение, за да поставим
материалите за създаване на нов свят. Това са хиляди и хиляди блокове. Ние също
използваме цикли и за други неща като краката на Алекс, които трябва да се движат напред и назад, когато ходи.
Циклите за повторение са важна част от програмирането.
Нощта настъпва. В следващите нива ние ще построим къща, за да оцелеем. Ние ще използваме блок за повторение, за да
направим това по-лесно. За да построим стена от къщата, ще кажем на Алекс да върви напред и
да поставя дъски 4 пъти, а може да ѝ кажем веднъж да върви напред и да постави дъска, а след това ще пъхнем
командите в блок за повторение. Тя ще повтори действията няколко пъти.
Сега ще кликнем върху блока за повторение и ще определим броя на повторенията за нейните действия.
Нека създадем къща преди нощта да е настъпила. Забавлявайте се!